Os escordiscos estioron un pueblo habitador de l'aria de confluencia d'os rios Sava y Drave con o Danubio, en o que esdevinió as provincias romanas de Panonia chusana y Moesia. Tradicionalment son consideratos un pueblo celta. O etnonimo puet estar relacionato con o toponimo Scordus, actual mont Šar entre Iliria y Panonia. Son mencionatos dende principios d'o sieglo III aC. En tiempos d'o apocheu d'os scordiscos a suya influencia s'extendeba por rechions que comprendeban part d'as actuals Austria, Eslavonia, Eslovenia, Hongría, y Bosnia. Fuoron sozmesos por os dacos en tiempos de Burebista, pero dimpués cayoron baixo a influencia romana, recibindo a ciudananía romana en tiempos de Trachán. Desapareixioron como entidat etnopolitica con a romanización.